XXXIII 



M E M O R I A 



O. S W A R T Z I I ? A. C. N. C. Socii. 



SCRIPSIT 



CURTIUS SPRENGEL, Dr., A. C. N. C. Soc. 



\^uod Croeso scribit praeceptum a Solone Herodotus , beatam vitam 

 expectare ultimum aetatis tempus, neque quemquam, antequam e vita 

 discesserit, dici beatum posse, id omnino in Swartzium nostrum cadere 

 mihi videtur. Siquidem prosperitas complectitur tum earum rerum 

 copiam , quas fortuna largitur ad bene beateque vivendum , corporis ni- 

 mirum mentisque sanitatem , opulentiam etiam , seu saltem egestatis absen- 

 tiam , tum ea , quae in potestate hominum sita sunt , virtutum omnium 

 concentum , animi candorem , scientiam amplam , suavitatem roorum , 

 tranquillitateui mentis , hominum omnium, quibuscum versamur, amorem, 

 simultatum invidiaeque absentiam , domesticae demum vitae felicitatem et 

 innocentiam. His omnibus cum Swartzius vel abundaverit , vel non 

 oaruerit , bene beateque vixisse exploratum habemus. Namque mediocri 

 loco eoque honesto natus , a parentibus solerter educatus , opibus nun— 

 quam indiguit ad scientiam augendam , itinera suscipienda , supellectilem 

 literariam acquirendam. Sanitate gavisus est stabili prosperaque ad ulti— 

 mos usque aetatis annos. Morum suavitas et innocentia in eo ea fuit , 

 ut amore sincero omnes fere homines amplecteretur , ut nemo ipsi invi- 

 sus esset, ut a nemine laederetur, neminem unquam offenderet. 



Patriae amor tantus, ut honestissima recusaret munera, ab exteris 

 ipsi oblata, tametsi stipendiis minus, quam honoribus et existimatione 



